टक्कर की आवाज सुनकर पहुंचे राहगीरों और एलएंडटी के कर्मचारियों ने गाड़ी में फंसे लोगों को बाहर निकाला। सहगल को एक अन्य राहगीर की स्कॉर्पियो से तत्काल लखनऊ के ट्रॉमा सेंटर भेजा गया। हादसे में सहगल की कार के ड्राइवर राम शंकर पांडेय, उनके साथ बैठे पत्रकार मोहित दुबे भी घायल हो गए। वहीं, टक्कर मारने वाली कार को चला रहे फतेहगढ़ के प्रशांत ‌श्रीवास्तव व उसके भाई सुकांत को भी चोटें आई हैं।केजीएमयू के कुलपति प्रो. रविकांत ने बताया कि ट्रॉमा सेंटर में भर्ती नवनीत सहगल का स्वास्‍थ्य स्थिर है। उनकी दाहिनी जांघ में कंपाउंड फ्रैक्चर, स्पाइन में चोट आई है।